OpenLLM-France/wikimedia huggingface dataset:
# Les criades

Les criades (títol original en francès Les Bonnes) és una obra de teatre escrita l'any 1947 per Jean Genet i dirigida per Louis Jouvet.És inspirada en un fet real, l'anomenat afer Papin.
Es considera una paròdia de la tragèdia clàssica, amb un heroi tràgic (Claire/Solange) i un dilema (matar a la Senyora). S'ha interpretat com una crítica a la burgesia del segle xx i una reflexió sobre les classes socials. També tracta el tema de la voluntat de descobrir-se i la recerca d'un mateix.

## Argument

Les protagonistes d'aquesta peça teatral són dues criades germanes, Claire, la petita, i Solange, la gran, a casa d'una dona rica, la Senyora. Claire escriu una carta en la qual denuncia l'amant de la Senyora, a qui anomenen el Senyor, per tal que sigui dut a la presó. El Senyor, solter i amant de la Senyora, hauria tingut també segons la denúncia una relació amb una criada. En un moment donat, per a no ser descobertes, les dues criades intenten matar la senyora amb una til·la enverinada, però ella no la beu.
A algunes escenes les germanes es vesteixen amb roba i complements de la Senyora i fan d'ella i elles mateixes. a l'escena final, Claire fa de Senyora i fa beure la til·la a la Solange, matant-la realment.

## Referències

* ↑ Títol en català a Iberlibro
* ↑ Genet 1989, p. 33 i Banham 1998, p. 417
* ↑ «Histoire d'un livre, les Bonnes» (en français).
* ↑ Genet 1989

## Bibliografia

* The Cambridge Guide to Theatre. Cambridge: Cambridge UP, 1998. ISBN 0-521-43437-8.
* Chapman, Don. Oxford Playhouse: High and Low Drama in a University City. Hatfield: U of Hertfordshire P., 2008. ISBN 1-902806-87-5.
* Genet, Jean. The Maids. Londres: Faber, 1963. ISBN 0-571-05461-7.
* Genet, Jean. The Maids and Deathwatch: Two Plays. Londres: Faber, 1989. ISBN 0-571-14856-5.
* Oswald, Laura. Jean Genet and the Semiotics of Performance. Bloomington & Indianapolis: Indiana UP, 1989. ISBN 0-253-33152-8.
* Savona, Jeannette L. Jean Genet. Nova York: Grove Press Modern Dramatists, 1983. ISBN 0-394-62045-3.

## Enllaços externs

* Les criades edició online (castellà) PDF
# Pasíteles (desambiguació)

Pasíteles (desambiguació) és el nom dels següents personatges:
* Pasíteles, escultor grec d'època romana de gran distinció
* Pasíteles el Vell, escultor de la Grècia arcaica
# Patricia Norris

Patricia Norris (Los Angeles, Estats Units 1931 - Westlake Village 2015) fou una dissenyadora de vestuari i directora artística estatunidenca, sis vegades nominada a l'Oscar.

## Carrera artística

Va néixer el 22 de març de 1931 a la ciutat de Los Angeles, població situada a l'estat de Califòrnia.
Va morir el 20 de febrer de 2015 a la seva residència de Westlake Village, població situada al comtat de Los Angeles (Califòrnia).

## Carrera artística

Va començar la seva carrera artística de dissenyadora de vestuari a la dècada del 1970. Participà en produccions de Peter Hyams com Capricorn u (1977); Terrence Malick com Days of Heaven (1978); Blake Edwards com Víctor, Victòria (1982) o Brian De Palma a Scarface (1983). El 1980 començà la seva col·laboració amb David Lynch, pel qual dissenyà el vestuari de L'home elefant, i posteriorment de Vellut blau (1986) on no únicament dissenyà el vestuari sinó que s'encarregà de dissenyar-ne la producció; i també de la producció televisa Twin Peaks, per la qual aconseguí guanyar un premi Emmy al millor vestuari per l'episodi pilot; Carretera perduda (1997) o Una història de debò (1999).

## Premis i nominacions
### Premis Oscar

| Any | Categoria | Pel·lícula | Resultat |
| 1978 | Millor vestuari | Days of Heaven | Nominat |
| 1980 | Millor vestuari | L'home elefant | Nominat |
| 1982 | Millor vestuari | Víctor, Victòria | Nominat |
| 1984 | Millor vestuari | 2010 | Nominat |
| 1988 | Millor vestuari | Sunset | Nominat |
| 2013 | Millor vestuari | 12 anys d'esclavitud | Nominat |

### Premis Emmy

| Any | Categoria | Producció | Resultat |
| Premis Emmy 1990 | Millor vestuari - Sèrie | Twin Peaks | Guanyadora |
| Premis Emmy 1990 | Millor direcció artística - Sèrie | Twin Peacks | Nominada |

## Referències

* ↑ Patricia Norris obituary, variety.com; accessed March 4, 2015.
* ↑ «51st Academy Awards (1979)» (en anglès). Acadèmia de les Arts i les Ciències Cinematogràfiques. [Consulta: 3 juliol 2023].
* ↑ «53rd Academy Awards (1981)» (en anglès). Acadèmia de les Arts i les Ciències Cinematogràfiques. [Consulta: 3 juliol 2023].
* ↑ «55th Academy Awards (1983)» (en anglès). Acadèmia de les Arts i les Ciències Cinematogràfiques. [Consulta: 3 juliol 2023].
* ↑ «57th Academy Awards (1985)» (en anglès). Acadèmia de les Arts i les Ciències Cinematogràfiques. [Consulta: 3 juliol 2023].
* ↑ «61st Academy Awards (1985)» (en anglès). Acadèmia de les Arts i les Ciències Cinematogràfiques. [Consulta: 3 juliol 2023].
* ↑ «86th Academy Awards (2014)» (en anglès). Acadèmia de les Arts i les Ciències Cinematogràfiques. [Consulta: 3 juliol 2023].
# Patricia Murphy

Patricia Murphy (comtat de Clare, 1981) és una àrbitre irlandesa d'snooker i billar americà, que destaca per convertir-se en la segona dona a ser àrbitre a la gira esportiva principal.

## Biografia

Nascut al comtat de Clare a Irlanda, Murphy es va traslladar al Regne Unit. Es va qualificar el 2004 per àrbitre a la gira professional de snooker i es va convertir en la segona àrbitre femenina de l'esport, després de Michaela Tabb el 1997. El seu primer esdeveniment oficial va ser el Campionat del Regne Unit de 2005 a York. El seu debut televisiu va ser la competició Junior Snooker Pot Black de 2006.
Murphy va ser seleccionada per ser àrbitre al World Pool Masters de 2009 a Las Vegas. També va ser escollida com una de les àrbitres del torneig Power Snooker a l'arena IndigO2 de Londres el 30 d'octubre de 2010 amb l'escocesa Michaela Tabb.

## Vida personal

Murphy resideix a Stamford, Regne Unit, amb la seva parella, el jugador de snooker professional Lewis Roberts.

## Referències

* 1 2 3 4 5 «Referee Patricia in Master Class». Stamford Mercury.
* ↑ «Snooker Ace». Gloucestershire Live.
* ↑ Swarbrick, Susan «Having cut her teeth playing pool, she dived into the deep end and made history. Meet Michaela Tabb». Glasgow Herald, 03-07-2004.
* ↑ «Meet the girls with balls». itv.com > Power Snooker. ITV, 2010. Arxivat de l'original el 25 October 2010.
* ↑ «Female referees for Power Snooker event». , 27-09-2010 [Consulta: 26 octubre 2016].
# Patricia Ortega Ruiz

Patricia Ortega Ruiz (15 de setembre de 1998, Vallirana) és una ciclista professional catalana de l'equip Massi Tactic Women Team.

## Palmarès

2021
* Campiona de Catalunya CRI
* Tercera a l'etapa 4 Tour Feminin

## Referències

* ↑ «Classificació Fèmines Campionats de Catalunya 2021». [Consulta: 8 agost 2021].
* ↑ «Fitxa ProcyclingStats de Patricia Ortega» (en anglès). [Consulta: 8 agost 2021].
# Parc Nacional de Mupa

El Parc nacional de Mupa és un parc nacional a la província de Cunene al país africà d'Angola. Va ser declarat parc nacional el 26 de desembre 1964, quan Angola era un territori portuguès.
És important per la seva avifauna (encara que en general sense estudiar). Molts angolesos viuen dins del parc, que, juntament amb els pastors nòmades i la prospecció minera amenacen amb destruir les aus del parc. D'acord amb un article, "A pesar que el parc va ser inicialment anunciat per protegir les girafes, com la Giraffa camelopardalis angolensis, en 1974 ja no en quedaven. Altres mamífers en perill són els lleons, lleopards, gossos salvatges i la hiena tacada".

## Referències

* ↑ http://www.birdlife.org/datazone/sites/index.html?action=SitHTMDetails.asp&sid=6019&m=0
* ↑ http://www.cpires.com/angola_parques.html
# Patagonotothen longipes

Patagonotothen longipes és una espècie de peix pertanyent a la família dels nototènids.

## Descripció

* 6 espines i 32-35 radis tous a l'aleta dorsal i cap espina i 31-33 radis tous a l'anal.
* 51-53 vèrtebres.

## Depredadors

És depredat per Squatina guggenheim.

## Hàbitat

És un peix d'aigua marina, bentopelàgic i de clima temperat (35°S-54°S).

## Distribució geogràfica

Es troba al Pacífic sud-oriental: Xile.

## Observacions

És inofensiu per als humans.

## Referències

* ↑ Balushkin A. V., 1976. A short revision of notothenids (Notothenia Richardson and related species) from the family Nototheniidae. Pp. 118-134. A: Skarlato, O. A. (ed.). Zoogeography and systematics of fish. Akad. Nauk USSR, Zool. Inst., Leningrad. Revision Notothenids . 1-195.
* ↑ «Entrada a uBio» (en anglès). [Consulta: 8 abril 2020].
* ↑ Steindachner, F., 1876. Ichthyologische Beiträge (III). Bemerkungen über Serranus nebulifer und Serranus clathratus sp. Gird. Sitzungsberichte der Kaiserlichen Akademie der Wissenschaften. Mathematisch-Naturwissenschaftliche Classe v. 72 (1. Abth.): 29-96, Pls. 1-8.
* ↑ Catalogue of Life (anglès)
* ↑ The Taxonomicon (anglès)
* 1 2 3 4 FishBase (anglès)
* ↑ Nakamura, I., T. Inada, M. Takeda i H. Hatanaka, 1986. Important fishes trawled off Patagonia. Japan Marine Fishery Resource Research Center, Tòquio (Japó). 369 p.
* ↑ FishBase (anglès)
* ↑ Vögler, R., A.C. Milessi i R.A. Quiñones, 2003. Trophic ecology of Squatina guggenheim on the continental shelf off Uruguay and northern Argentina. J. Fish Biol. 62:1254-1267.
* ↑ Pequeño, G., 1989. Peces de Chile. Lista sistemática revisada y comentada. Rev. Biol. Mar., Valparaíso 24(2):1-132.
* ↑ Menni, R.C., R.A. Ringuelet i R.H. Aramburu, 1984. Peces marinos de la Argentina y Uruguay. Editorial Hemisferio Sur S.A. Buenos Aires, l'Argentina. 359 p.
* ↑ Nion, H., C. Rios i P. Meneses, 2002. Peces del Uruguay: Lista sistemática y nombres comunes. Montevideo, Uruguai, DINARA, Infopesca.

## Bibliografia

* Anònim, 2002. Base de dades de la col·lecció de peixos del American Museum of Natural History. American Museum of Natural History, Central Park West, NY 10024-5192, Estats Units.
* Museu Suec d'Història Natural. Base de dades de la col·lecció d'ictiologia. Secció d'Ictiologia, Departament de Zoologia de Vertebrats. Estocolm, Suècia, 1999.
* Ozouf-Costaz, C. i M. Doussau de Bazignan, 1987. Chromosome relationships among 15 species of Nototheniidae. P. 413-419. A: Kullander, S.O i B. Fernholm (eds.). Proceedings of the V Congress of European Ichthyologists. Museu Suec d'Història Natural, Estocolm, Suècia.
* Prirodina, V.P., 1984. Karyotypes of three nototheniid species. Biol. Morya. 3:74-76.
* Prirodina, V.P., 1994. Review of karyotypic and taxonomic diversity in the suborder Notothenioidei (Perciformes). J. Ichthyol. 34(6):1-13.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* BioLib (anglès)
* AQUATAB
# Pau Sans

Pau Sans és el nom dels següents personatges:
* Pau Sans Anfrons (1908-1971), polític català.
* Pau Sans i Guitart (?-1900), polític català.
# Pau Sicart i Güell

Pau Sicart i Güell (Sant Jaume dels Domenys, Baix Penedès, 20 d'abril de 1901- L'Arboç, Baix Penedès, 13 de juliol de 1990) fou un compositor de sardanes, música coral i de música ballable, i també es va dedicar a la pedagogia musical.
Després de fer diferents estudis musicals, d'ençà del seu casament residí sempre a l'Arboç. Estudià música amb el mestre Ricard Domingo. Quan aquest morí el 1926, es feu càrrec de la direcció de l'Orquestrina Catalana, que després va passar a dir-se Orquestra Albéniz. El mateix any va estrenar la primera sardana interpretada per la Cobla Barcelona. L'any 1928 s'estrenà al Teatre Arbocenc l'obra musical i costumista Visca la Festa Major, amb la lletra d'Andreu Suriol.
Posteriorment va fundar corals, va dirigir esbarts i va conrear tota mena de manifestacions relacionades amb la cultura musical. Després del 1939 va reestructurar l'Orquestra Melodia al Vendrell, la va convertir en cobla i la va dirigir durant tota la vida. La seva producció sardanística és de més de 80 obres. Entre d'altres, esmentem: Record de l'Avi, Montserrateta, La Giralda de l'Arboç, Festa Sant Julià, La nostra dansa, La Font de Beu i Tapa, Càndida Rosa, Violetes del Bosc. L'any 1969 l'Arboç li tributà un homenatge popular.

## Referències

* Carles Riera, Josep Maria Serracant, Josep Ventura Diccionari d'autors de sardanes i de música per a cobla Girona: SOM, 2002
* Algunes de les seves obres es conserven en partitura o enregistrament sonor al Centre de Documentació de Vinseum

## Enllaços externs

* Llista de sardanes a Sardanista.cat
# Pedro Téllez-Girón y de la Cueva

Pedro Téllez-Girón de la Cueva Velasco i Toledo (Osuna, 29 de juliol de 1537 - Madrid, 13 de setembre de 1590), va ser un noble, polític i militar espanyol, I duc d'Osuna, V comte d'Ureña, V senyor d'Olvera, Gran d'Espanya, entre altres títols. Va ser fill de Juan Téllez-Girón i de la seva esposa María de la Cueva i Toledo, de la Casa d'Alburquerque.

## Biografia

Pedro Téllez-Girón, comte d'Ureña, va fer carrera cortesana i política al servei de Felip II, recolzat en bona part pel seu immens patrimoni, un dels més grans i sanejats de la noblesa espanyola.
Va servir com a ambaixador a Portugal (1579), col·laborant amb Cristóvão de Moura e Távora per facilitar la unió de Portugal a Espanya. Aspirava a dirigir l'exèrcit que ocupés el regne lusità, i va ser profundament ofès pel nomenament del duc d'Alba (Fernando Álvarez de Toledo y Pimentel) per a aquesta comesa.
En compensació, a l'octubre de 1580 se li va encarregar l'honrós comès de la presidència del seguici que havia de traslladar al monestir de l'Escorial el cadàver de la reina Anna d'Àustria, morta a Badajoz, i uns mesos després va ser recompensat amb el virregnat de Nàpols. Segons la biografia de Gregorio Leti es va endur el seu nét Pedro, de vuit anys, però no hi ha cap document que ho provi.
Va encarregar a Jerónimo Gudiel un llibre de la història dels Girón, publicat a Alcalá de Henares el 1577: Compendi d'alguna històries d'Espanya, on es tracten moltes antiguitats dignes de memòria i, especialment, es de notícia de l'antiga família dels Girón, i de molts altres llinatges.
Va casar el gener de 1552 amb la senyora Leonor Ana de Guzmán i Aragón, filla del duc de Medina Sidonia, amb qui va tenir 11 fills, entre ells Juan Téllez-Girón y Guzmán, el seu successor en els títols. Leonor va morir a Osuna el 23 de novembre de 1573. Va contreure segon matrimoni en 1575 amb Isabel de la Cueva i Castilla (m.1619), germana de Beltrán III de la Cueva i Castilla, VI duc d'Alburquerque, ambdós fills de Diego de la Cueva i Toledo, majordom de CarlesI i fill de Francisco Fernández de la Cueva i Mendoza, II duc d'Alburquerque. Amb la seva segona esposa tindria un fill, Antonio (Nàpols, 1585 - Cuéllar, 1591).
Va morir als 53 anys, i va ser enterrat a la Capella del Sant Sepulcre de l'Església Col·legial (Osuna, Província de Sevilla).

## Referències

* ↑ Creat el 5 d'octubre de 1562
* ↑ Per subrogació de la Grandeza del Condado de Ureña.
* ↑ VI señor de Tiedra, Peñafiel, Briones, Frechilla, Morón de la Frontera, Archidona, El Arahal, La Puebla de Cazalla, Gelves, Olvera, Ortejícar, Villafrechoso, Villamayor, Gumiel de Izán, Santibáñes, etc., notario mayor de los Reinos, camarero mayor de la Cámara de los Paños y del Consejo de Estado del rey Felipe II.
* ↑ Virreyes de Nápoles, de José Raneo con anotaciones de Eustaquio Fernández Navarrete, págs. 250-261; incluido en la Colección de documentos inéditos para la historia de España, vol. XXIII.
* ↑ Compendio de algunas historias de España, donde se tratan muchas antigüedades dignas de memoria y especialmente se da noticia de la antigua familia de los Girones y de otros muchos linajes, edición digital.
# Partit judicial de Peñaranda de Bracamonte

Peñaranda de Bracamonte és un partit judicial de la província de Salamanca, que està formada pels municipis de:
| Alaraz | Alconada | Aldeaseca de la Frontera |
| Arabayona de Mógica | Babilafuente | Bóveda del Río Almar |
| El Campo de Peñaranda | Cantalapiedra | Cantalpino |
| Cantaracillo | Cordovilla | Huerta |
| Macotera | Malpartida | Mancera de Abajo |
| Moríñigo | Nava de Sotrobal | Palaciosrubios |
| Paradinas de San Juan | El Pedroso de la Armuña | Peñaranda de Bracamonte |
| Poveda de las Cintas | Rágama | Salmoral |
| Santiago de la Puebla | Tarazona de Guareña | Tordillos |
| Ventosa del Río Almar | Villaflores | Villar de Gallimazo |
| Villoria | Villoruela | Zorita de la Frontera |
# Patraeu

Patraeu (en grec antic: Πατραεύς, segons Estrabó), Pàtrasis (en grec antic: Πάτρασυς, segons Hecateu de Milet ap. Esteve de Bizanci) o Patunt (en grec antic: Πάτους, segons el Periple de Pseudo-Escílax) fou una colònia grega del Bòsfor Cimmeri relacionada amb les colònies milèsies de la zona, situada al nord de l'actual ciutat de Taman, a l'altra banda de la badia (Krai de Krasnodar). El jaciment fou excavat en diverses ocasions entre 1926 i 1989, mentre que les excavacions subaquàtiques començaren el 1991 i encara no han conclòs.
Patraeu fou una colònia fundada per jonis dins el segle vi aC, i va viure un creixement important fins a esdevenir una ciutat de relativa importància. El segle i aC fou destruïda per un incendi, i la població disminuí, però el segle següent es construí un sistema de fortificació i la ciutat es recuperà. Fou destruïda durant les invasions bàrbares el segle iii, però l'abandonament definitiu es produí durant l'arribada dels huns entre el 360 i el 370.
Segons Estrabó, a prop de la ciutat hi havia un monument construït en honor de Sàtir I, rei del Bòsfor.

## Referències

* 1 2 Gurov, Alexander. «Patraeus». Encyclopaedia of the Hellenic World - Black Sea. [Consulta: 1r maig 2023].
* ↑ Estrabó, Geografia, XI 494.
* ↑ Smith, William (ed.). «Patraeus». Dictionary of Greek and Roman Geography (1854). [Consulta: 22 juliol 2021].
# Perryville (Alaska)

Perryville és una concentració de població designada pel cens dels Estats Units a l'estat d'Alaska. Segons el cens del 2000 tenia 107 habitants.

## Demografia

Segons el cens del 2000, Perryville tenia 107 habitants, 33 habitatges, i 23 famílies La densitat de població era de 4,5 habitants/km².
Dels 33 habitatges en un 51,5% hi vivien nens de menys de 18 anys, en un 45,5% hi vivien parelles casades, en un 18,2% dones solteres, i en un 30,3% no eren unitats familiars. En el 27,3% dels habitatges hi vivien persones soles el 3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,24 i el nombre mitjà de persones que vivien en cada família era de 4,04.
Per edats la població es repartia de la següent manera: un 39,3% tenia menys de 18 anys, un 10,3% entre 18 i 24, un 26,2% entre 25 i 44, un 20,6% de 45 a 60 i un 3,7% 65 anys o més.
L'edat mediana era de 26 anys. Per cada 100 dones hi havia 118,4 homes. Per cada 100 dones de 18 o més anys hi havia 103,1 homes.
La renda mediana per habitatge era de 51.875 $ i la renda mediana per família de 54.583 $. Els homes tenien una renda mediana de 0 $ mentre que les dones 38.750 $. La renda per capita de la població era de 20.935 $. Aproximadament el 5,3% de les famílies i el 16% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Perryville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 16 juliol 2010].
* ↑ «Geographic Comparison Table- Perryville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 16 juliol 2010].
# Pfäfers

Pfäfers és un municipi del cantó de Sankt Gallen (Suïssa), situat al districte de Sarganserland.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Phacelurus

Phacelurus és un gènere de plantes de la família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.

## Taxonomia

* Phacelurus angustifolius
* Phacelurus caespitosus
* Phacelurus cambogiensis
* Phacelurus congoensis
* Phacelurus digitatus
# Phaenomys ferrugineus

Phaenomys ferrugineus és una espècie de mamífer rosegador de la família dels cricètids. És endèmic del sud del Brasil. Probablement es tracta d'un animal arborícola. Els seus hàbitats naturals són els boscos de plana i les vores dels boscos. El 1998 se'n trobà un exemplar viu per primera vegada en sis dècades. Està amenaçat per la destrucció i fragmentació del seu medi.

## Referències

* ↑ Bonvicino, C.; Percequillo, A. Phaenomys ferrugineus. UICN 2008. Llista Vermella d'espècies amenaçades de la UICN, edició 2008, consultada el 10 setembre 2016.
# Perlat Musta

Perlat Musta (Vlorë, 15 d'octubre de 1958) és un exfutbolista albanès de la dècada de 1980.
Fou 23 cops internacional amb la selecció albanesa.
Pel que fa a clubs, defensà els colors de Partizani Tirana i Dinamo Bucureşti.

## Referències

* ↑ «Balkan Youth Championship 1968-1981». RSSSF.com. [Consulta: 9 setembre 2018].
* ↑ Appearances for Albania National Team - RSSSF
* ↑ «Player Database».
* ↑ «Perlat Musta, legjenda e portës» (en albanian). Durrës Lajm, 16-08-2014. Arxivat de l'original el 9 de setembre 2018. [Consulta: 9 setembre 2018].
* ↑ Alfred Lleshi. «58 vjet Perlat Musta, superportieri “bio” i Partizanit!» (en albanian). Telesport.al, 15-10-2016. Arxivat de l'original el 9 de setembre 2018. [Consulta: 9 setembre 2018].
* ↑ «Perlat Musta - national football team player». EU-Football.info. [Consulta: 9 setembre 2018].
* ↑ Perlat Musta a National-Football-Teams.com (anglès)
# Perles

«Perles» té aquests significats:
* Perles, plural de perla
* Perles, municipi francès al departament de l'Aisne
* Perles, nucli de població del municipi de Fígols i Alinyà, a l'Alt Urgell
* Perles, nucli de Vilademuls al Pla de l'Estany
* Perles-et-Castelet municipi del departament de l'Arieja (regió del Migdia-Pirineus)
* Riu de les Perles o riu Perla, riu de la Xina
* Riu de Perles, barranc de l'Alt Urgell que neix al costat del poble de Perles, al confluir-hi el riu d'Alinyà i la rasa de Portell
* Roca de Perles, muntanya al municipi de Fígols i Alinyà, a la comarca de l'Alt Urgell
Viccionari
# Perla vitticollis

Perla vitticollis és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Referències

* ↑ Geoffroy, 1762. Histoire abrégée des insectes qui se trouvent aux environs de Paris; dans laquelle ces animaux sont rangés suivant un ordre méthodique 2:229.
* ↑ uBio (anglès)
* ↑ Hagen, 1873. Proc. Boston Soc. Nat. Hist. 15:289.
* ↑ The Taxonomicon (anglès)
* ↑ Plecoptera Species File (Version 1.1/4.0) (anglès)

## Bibliografia

* Claassen, 1940. Mem. Cornell agric. Exp. Sta. 232:147.
* Illies, 1966. Das Tierreich 82:509.

## Enllaços externs

* Perlidae Species Listing Arxivat 2011-01-16 a Wayback Machine. (anglès)
# Pere Bertran

* Per a altres significats, vegeu «Pere Bertran i de Margarit».
Pere Bertran (Regne de València, s. XIV - xv) fou un jurista valencià. Cap allà el 1397 havia estat al servei del Papa cismàtic Benet XIII d'Avinyó. El 1412, els vuit compromissaris que ja eren reunits a Casp el van elegir com a substitut del novè que encara no s'havia presentat per una suposada malaltia: Gener Rabassa, per la terna del Regne de València. De totes maneres al moment de votar el nou rei de la Corona d'Aragó es va abstenir excusant-se en haver arribat tard al Compromís i que per tant no havia tingut temps d'estudiar els drets de cada candidat al tron. Ferran d'Antequera va ser finalment elegit.

## Referències

* ↑ «Pere Bertran». Gran Enciclopèdia Catalana. Barcelona: Grup Enciclopèdia Catalana.

## Vegeu també

* Compromís de Casp